An kwantar da Mandela a asibiti | Labarai | DW | 28.03.2013
An kwantar da Mandela a asibiti
Rahotanni daga Afrika ta Kudu na cewar an sake kwantar da tsohon shugaban kasar Nelson Mandela a asibiti biyo bayan matsala da ya sake samu a huhunsa.
Symbolbild Nelson Mandela
Shugaban kasar Afrika ta Kudu JAcob Zuma wanda ya tabbatar da kwantar da Mr. Mandela a asibiti ya ce an kai shi ne da tsakar daren jiya Laraba sai dai shugaban bai bayyana asibitin da aka kwantar da Mandelan ba.
Da ya ke karin haske game da rashin lafiyar ta Mandela, kakakin shugaban kasar ta Afrika ta Kudu Mac Maharaj ya ce likitoci na duba tsohon shugaban kuma su na kokarin tabbatar da cewar ya samu kulawa ta musamman.
Mr. Mahraj ya kuma kara da cewar shugaba Zuma ya yi masa fatan samun lafiya cikin kankanin loakci kana ya na da da tabbacin cewar likitocin da ke kansa za su yi aiki sosai wajen tabbatar da cewar ya samu lafiya.
A dan tsakanin nan dai tsohon shugaban na kasar Afrika ta Kudu dan shekaru 94 da haihuwa ya yi ta fama da larurori musamman ma dai na cutar huhu wanda ta sanya shi kwanciya a asibiti cikin watan Disambar shekarar da ta gabata inda aka yi masa maganin cutar ta huhu baya ga wata kwarya-kwarya tiyata da aka yi masa.
Kwanan wata 28.03.2013
Permalink https://p.dw.com/p/186Lj
Brexit na da karin lokaci kan sharadi 21.03.2019
Kudirin da Kungiyar EU ta cimma bisa sharadi ya zo bayan da shugabannin kasashe 27 na kungiyar suka duba batun a ranar Alhamis.
Jirgin ruwa ya kashe mutane sama da 70 a Iraki 21.03.2019
Wadanda suka mutu mafiya yawa mata ne da kananan yara wadanda ke halartar bikin Nowruz da ke zuwa a farkon shekarar ta Kurdawa da farkon bazara.